**Doložka**

**vybraných vplyvov**

**A.1. Názov materiálu:**

Návrh novely zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  |  |  |
| – vplyvy na hospodárenie obyvateľstva, | x |  |  |
| – sociálnu exklúziu, | x |  |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

Predpokladá sa, že návrh zákona bude mať negatívny vplyv na rozpočet verejnej správy. Dopady na verejné financie sú uvedené v tabuľkovej časti doložky vplyvov (tabuľka č.1 a tabuľka č.2).

**Tabuľka č.1**

|  |  |  |
| --- | --- | --- |
| PP na opatrovanie | Rok 2013 | Rok 2014 |
| PMP poberateľov | PMP opatrovaných | Priemerná mesačná výška v € | PMP poberateľov | PMP opatrovaných | Priemerná mesačná výška v € |
| FO poberajúca dôchodkovú dávku \* | 21 585 | 22 077 | 87,99 | 22 239 | 22 650 | 89,21 |
| FO nepoberajúca dôchodkovú dávku | 36 004 | 37 385 | 180,25 | 35 705 | 36 967 | 177,22 |
| FO poberajúca príspevok podľa prechod. ustanovenia | 1 353 | 1 382 | 92,74 | 1 048 | 1 080 | 93,13 |
| **PP na opatrovanie spolu** | **98 941** | **60 844** | **144,46** | **58 992** | **60 697** | **142,55** |

*\*Priemerný mesačný počet poberateľov príspevku na opatrovanie 1 fyzickej osoby za rok 2014 je 21 823, priemerný mesačný počet poberateľov príspevku na opatrovanie 2 a viac osôb je 416. Spolu 22 239.*

*PP - peňažný príspevok na opatrovanie*

*PMP - priemerný mesačný počet*

*FO - fyzická osoba poberajúca PP*

**Zdroj:**

Ústredie práce, sociálnych vecí a rodiny

Správa o sociálnej situácii obyvateľstva za rok 2014

**V  Tabuľke č.1** je uvedený celkový počet poberateľov peňažného príspevku na opatrovanie za rok 2013 a rok 2014 spolu. Z  toho počtu sa uvádza podiel fyzických osôb (ďalej len FO), poberateľov peňažného príspevku na opatrovanie za rok 2013 a rok 2014, ktoré boli zároveň poberateľmi dôchodkovej dávky. Uvádza sa aj priemerná mesačná výška čerpania finančných príspevkov na opatrovanie v tomto prípade.

Platný zákon ustanovuje, že peňažný príspevok na opatrovanie je pre FO, ktorá opatruje jednu plnoletú fyzickú osobu 111,32% sumy životného minima. V prípade, že FO opatruje dve alebo viac fyzických osôb, je peňažný príspevok na opatrovanie vo výške 148,42% sumy životného minima.

FO ktorá opatruje jednu plnoletú fyzickú osobu a poberá dôchodkovú dávku, má nárok na peňažný príspevok na opatrovanie vo výške 46,38% sumy životného minima. Ak opatruje dve alebo viac fyzických osôb, peňažný príspevok na opatrovanie sa priznáva vo výške 61,22% sumy životného minima.

**Tabuľka č.2**

|  |  |  |  |
| --- | --- | --- | --- |
| **Rok 2014**  | **FO opatrujúce 1 osobu** | **FO opatrujúce 2 a viacej osôb** | **Náklady na opatrovanie spolu** |
| PP pred schválením navrhovanej novely | 24 061 166,88 | 605 429,76 | 24 666 596,64 |
| PP po schválení navrhovanej novely | 57 748 895,52 | 1 474 754,16 | 59 223 349,68 |
| **Náklady na odstránenie diskriminácie/rok** | **33 687 728,64** | **869 324,40** | **34 557 053,04** |

*PP - peňažný príspevok na opatrovanie*

**V Tabuľke č.2** sú uvedené náklady potrebné na zjednotenie prístupu priznávania peňažného príspevku na opatrovanie bez ohľadu na to, či je osoba, ktorá je prijímateľom príspevku zároveň aj poberateľom dôchodkovej dávky. Náklady potrebné na zrovnoprávnenie prístupu financovania príspevku na opatrovanie sú modelovo vypočítané podľa dostupných za rok 2014.

**Zdroj:**

Ústredie práce sociálnych vecí a rodiny (štatisticky)

Správa o sociálnej situácii obyvateľstva Slovenskej republiky za rok 2014

**Pri posudzovaní vplyvov prijatia navrhovaného zákona na verejné financie je potrebné objektívne priznať aj pozitívny vplyv. Fyzická osoba, ktorá poberá dôchodkovú dávku a opatruje osobu s ťažkým zdravotným postihnutím, šetrí verejné financie, ktoré by boli vynaložené v prípade poskytovania ústavnej starostlivosti na opatrovanie tejto osoby. Platný návrh zákona nezmyselným krátením príspevku na opatrovanie významne demotivuje postoj starostlivosti o ťažko zdravotne postihnutú osobu v domácom prostredí.**

Vplyvy na podnikateľské prostredie – návrh zákona má neutrálny vplyv na podnikateľské prostredie.

Návrh zákona má pozitívne sociálne vplyvy.

**A.4. Alternatívne riešenia**

Neuvažovalo sa s alternatívnymi riešeniami

**A.5. Stanovisko gestorov**

Bezpredmetné